CELEX: C2005/171/56
Language: el
Date: 2005-07-09 00:00:00
Title: Υπόθεση Τ-194/05: Προσφυγή της εταιρίας Teletech Holdings Inc., κατά του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα) (ΓΕΕΑ), που ασκήθηκε στις 9 Μαΐου 2005

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/34
            
         Προσφυγή της εταιρίας Teletech Holdings Inc., κατά του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα) (ΓΕΕΑ), που ασκήθηκε στις 9 Μαΐου 2005
   (Υπόθεση Τ-194/05)
   (2005/C 171/56)
   Γλώσσα της προσφυγής: η αγγλική
   Η εταιρία Teletech Holdings Inc, εδρεύγουσα στο Englewood, Colorado (ΗΠΑ), εκπροσωπούμενη από τον. M. Gould, Solicitor, άσκησε στις 9 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Η Teletech International S.A. εδρεύουσα στο Παρίσι (Γαλλία) ήταν επίσης διάδικος στη δίκη ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 3ης Μαρτίου 2005 στην υπόθεση R 497/2004 1·
            
         
               —
            
            
               να αναπέμψει την υπόθεση στο τμήμα ανακοπών προκειμένου να εκδικάσει την ανακοπή της TeleTech's US όσον αφορά το κοινοτικό σήμα 2 168 409 στο όνομα της Teletech International SA η οποία στηρίζεται στο κοινοτικό σήμα της αριθ. 134 908 TELETECH GLOBAL VENTURES
            
         
               —
            
            
               να καταδικάσει το Γραφείο στα δικαστικά έξοδα της TeleTech's US's τόσο ενώπιον του Πρωτοδικείου όσο και ενώπιον του τμήματος προσφυγών.
            
         Ισχυρισμοί και κύρια επιχειρήματα:
   
               Αιτών την ακύρωση του σήματος:
            
            
               TELETECH INTERNATIONAL S.A.
            
         
               Κοινοτικό σήμα:
            
            
               Λεκτικό σήμα TELETECH INTERNATIONAL για υπηρεσίες των κλάσεων 35, 38 και 42
            
         
               Κύριος του σήματος ή σημείου που αφορά η διαδικασία ανακοπής:
            
            
               Η προσφεύγουσα
            
         
               Εμπορικό σήμα ή σημείο που αναφέρεται στην ανακοπή:
            
            
               Εθνικό σήμα «TELETECH» και κοινοτικό εμπορικό σήμα «TELETECH GLOBAL VENTURES»
            
         
               Απόφαση του τμήματος ανακοπών:
            
            
               Απόρριψη της αιτήσεως καταχωρίσεως
            
         
               Απόφαση του τμήματος προσφυγών:
            
            
               Η προσφυγή κρίθηκε απαράδεκτη
            
         
               Ισχυρισμοί και κύρια επιχειρήματα:
            
            
               Η προσφεύγουσα υποστηρίζει ότι η απόφαση του Πρωτοδικείου της 16ης Σεπτεμβρίου 2004 στην υπόθεση T-342/02, Metro-Goldwyn-Mayer Lion κατά ΓΕΕΑ που έκρινε απαράδεκτη την προσφυγή η οποία είχε ασκηθεί υπό παρόμοιες συνθήκες υπήρξε εσφαλμένη· επικουρικώς υποστηρίζει ότι η απόφαση αυτή αφορά διαφορετική περίπτωση· τέλος υποστηρίζει ότι η απόφαση του τμήματος ανακοπών έβλαψε σοβαρά τη θέση της στις ΗΠΑ και ότι συνεπώς η προσφυγή της κατά της αποφάσεως αυτής έπρεπε να κριθεί παραδεκτή.